ישיבת קול תורה לצעירים

ישיבת קול תורה לצעירים היא ישיבה קטנה חרדית-ליטאית הממוקמת במתחם של ישיבת קול תורה בשכונת בית וגן בירושלים. ראש הישיבה הוא הרב שלמה שלזינגר והמשגיח הוא הרב יששכר כהן.

 תולדות הישיבה 

הישיבה היא חלק מהישיבה הגדולה שנוסדה בעקבות אירועי ליל הבדולח בשנת ה'תרצ"ט (1939) על ידי הרב יחיאל מיכל שלזינגר ששימש קודם לכן כמורה הוראה ור"מ בפרנקפורט, הרב ברוך קונשטט ששימש כאב בית דין וראש ישיבה בעיר פולדה, הרב יונה מרצבך והרב חיים יוסף יעקבוביץ, ויועדה לנערים שעלו ממערב אירופה.

בשנת ה'תשי"ב (1953) חולקה הישיבה לשתי מסגרות – ישיבה גדולה וישיבה קטנה. לישיבה הקטנה הוקצה חדר מיוחד, וניהולה הופקד בידי הרב ישראל בונדהיים והרב יוסף יהודה ריינר.

בשנת ה'תשי"ז (1957) עברה הישיבה הגדולה לשכונת בית וגן, וכעבור שנה הצטרפה אליה הישיבה הקטנה ששוכנה בקומה העליונה של הפנימייה. עם המעבר מונה הרב דוב זאב שטיינהויז למשגיח הישיבה וצורפו כר"מים הרב אלכסנדר דינקל ועוד.

בשנת ה'תשכ"ד נבנה בית מדרש לישיבה הגדולה ומתחתיו נבנה בית המדרש "היכל משה" לישיבה הקטנה, והמבנה הקודם עבר לשמש כפנימייה בלבד.

בתחילה התקיים בישיבה "שיעור א'" ולאחר מכן נוסף "שיעור ב'" ובהמשך גם "שיעור ג'". במשך שנים כללה הישיבה גם שיעור ד' וה'. בשנת ה'תשל"ח (1978) מונה הרב אביעזר שפירא לכהן כמשגיח הישיבה במקביל לרב דב זאב שטיינהויז, שעזב כעבור כשנה.

בשנת ה'תשס"ג חנכה הישיבה את בניין בית המדרש ברחוב תורה ועבודה. המבנה בנוי בצורת אונייה. בקומה העליונה שוכנים בית המדרש ואוצר הספרים, ובמגדל ממוקמים חדרי השיעורים. בקומה התחתונה נמצאים חדר האוכל והמטבח.

בשנת 2020 נבנתה קומה נוספת לפנימיית הישיבה.

בשנת ה'תשפ"ו (2026) לאחר פטירת הרב אביעזר שפירא מונה הרב יששכר כהן למשגיח הישיבה.

 גלריית תמונות 

 מאפייני הישיבה 
הישבה נמנית עם הישיבות הקטנות הגדולות ונחשבת למובילה ביניהם. הישיבה כוללת פנימייה ועם זאת רבים מבחורי הישיבה הם מבית וגן. הישיבה נודעת במשטר קפדני יחסית לישיבות אחרות ומשלבת בחורים ממגוון סגנונות. 

רוב בוגרי הישיבה ממשיכים לישיבות חברון ופוניבז'. בעבר הישיבה שידלה את תלמידיה שלא להמשיך לישיבת חברון, ובשנת 2018 ירד מספר בוגרי הישיבה שהמשיכו לישיבת חברון בכמחצית, בהשוואה לשנים קודמות. עם זאת, בוגרי הישיבה מהווים קבוצה משמעותית בקרב התלמידים המתקבלים לישיבת חברון.

לשנת תשפ"ו (2026) התקבלו 96 בחורים לשיעור א' ומספר התלמידים הכולל בישיבה עמד על כ-300.

 רבנים בולטים בעבר 
 הרב ישראל בונדהיים (ר"מ עיון בשיעור א' 1952 – 2014)
 הרב יונה מרצבך (ר"מ עיון בשיעור ב' ה'תש"ך – ה'תשמ"א)
 הרב אלכסנדר דינקל (ר"מ ה'תש"ך – ה'תשמ"ד)
 הרב דב זאב שטיינהויז (משגיח הישיבה ה'תש"ך – ה'תש"ם)
 הרב יעקב שטיינהויז (עבר לצוות הישיבה הגדולה)
 הרב שלמה ברויאר (ר"מ מתחילת שנות ה-70 עד שעבר לישיבת בית מתתיהו בשנת 1989)
 הרב יחזקאל קורן (ר"מ עיון בשיעור ג' משנת 1985 וראש הישיבה משנת 1995 עד לפטירתו בשנת 2020)
 הרב ישראל גנס (ר"מ עיון בשיעור א' מסוף שנות ה-60 עד לעזיבתו בשנת 2021)
 הרב יעקב רבינוביץ' תאומים (ר"מ בשיעור ב' בעיון ובהמשך בבקיאות עד כ-15 שנים לפני פטירתו בשנת ה'תשפ"א)
 הרב ברוך שפירא (ר"מ בקיאות בשיעור א' עד לעזיבתו בשנת ה'תשפ"ד)
 הרב אביעזר שפירא (משגיח הישיבה ה'תשל"ח – ה'תשפ"ו)

צוות הישיבה
משגיח: הרב יששכר כהן. 

משגיחים נוספים: הרב מאיר פליטו.

רמ"ים
שיעור א':
עיון: הרב חנוך מייזליש והרב יעקב לנג.
בקיאות: הרב אלחנן שנברגר והרב דניאל ברויאר.
שיעור ב'
עיון: הרב בן ציון שפירא והרב אברהם ישעיהו סטפנסקי.
בקיאות: הרב יחיאל שלזינגר והרב אליהו רבינוביץ' תאומים.
שיעור ג'
עיון: הרב מאיר קוט והרב חיים דומב.
בקיאות: הרב אמיתי שוהם.
 קישורים חיצוניים 



 שיחות ושיעורים מרבני הישיבה בקול הלשון











 ביאורים 

 הערות שוליים 

*
קטגוריה:ירושלים: ישיבות
קטגוריה:ישיבות קטנות ליטאיות